Identifica les entitats d'aquest text:
Rosa Balcells Font (Barcelona, 2 de febrer 1922 - 24 de setembre 2003), de nom artístic Rosita Segovia, va ser una ballarina catalana de dansa clàssica i dansa espanyola, coreògrafa i professora de dansa espanyola. Va ballar amb el Ballet d'Alicia Alonso, va ser primera ballarina al Gran Teatre del Liceu de Barcelona la temporada 1936-37 i durant gairebé vint anys la ballarina estrella de la companyia d'Antonio, el bailaor. És considerada una de les figures catalanes més rellevants de la dansa espanyola. Nascuda al barri gòtic de Barcelona i casada quatre vegades, va obrir dues escoles amb el seu nom especialitzades en aquesta disciplina, una als Estats Units i una altra de molt coneguda a Barcelona, que han format nombrosos ballarins de renom. També va actuar a diverses pel·lícules de cinema. Rosita Segovia va estudiar dansa clàssica amb Pauleta Pàmies i Joan Magrinyà, al Liceu de Barcelona, i es va formar en dansa espanyola amb El Cartagenero i el mestre Bautista. Pauleta Pàmies la va presentar com l'Ocellet. Va esdevenir ballarina professional al Gran Teatre del Liceu de molt joveneta, als dotze anys, i ja als quinze n'era la primera ballarina, fent de parella artística de Joan Magrinyà. Més tard, encara als anys trenta, va viatjar a Cuba convidada per Pro-Arte Musical per a treballar amb els coreògrafs Fernando i Alberto Alonso a la companyia de dansa nacional del país, el prestigiós Ballet d'Alicia Alonso, amb el qual va ballar a Cuba, Mèxic i Estats Units. L'any 1949 va tornar a Barcelona ballant amb Nina Verchinina i Olga Morosota. El 1950 va tornar a ser primera ballarina al Liceu. L'any 1953, Antonio Ruiz Soler, Antonio, va formar una companyia de dansa pròpia per a la qual va escollir Rosita Segovia com a ballarina estrella, amb qui va fer la volta al món diverses vegades. Un dels ballets més cèlebres que va protagonitzar va ser El sombrero de tres picos a la Scala de Milà, amb música de Manuel de Falla, coreografia de Léonide Massine i decorat pintat per Picasso. A l'Exposició Universal de Brussel·les de 1954 va ballar La vida breve, cantada per Victòria dels Àngels. També va destacar a El amor brujo, Puerta de Tierra, Pas a quatre (coreografiada per Antonio amb música de Sorozábal) i Fantasía galaica. En 1969, amb quaranta-set anys, es va retirar dels escenaris com a ballarina.
Rosa Balcells Font : artista_o_autor, Barcelona : Entitat_Geopolítica, Rosita Segovia : artista_o_autor, Gran Teatre del Liceu : organització, Antonio : artista_o_autor, Estats Units : Entitat_Geopolítica, Pauleta Pàmies : artista_o_autor, Joan Magrinyà : artista_o_autor, Liceu : organització, El Cartagenero : artista_o_autor, Bautista : artista_o_autor, Cuba : Entitat_Geopolítica, Pro-Arte Musical : organització, Fernando : artista_o_autor, Alberto Alonso : artista_o_autor, Mèxic : Entitat_Geopolítica, Nina Verchinina : artista_o_autor, Olga Morosota : artista_o_autor, El sombrero de tres picos : música, Manuel de Falla : artista_o_autor, Léonide Massine : artista_o_autor, Picasso : artista_o_autor, La vida breve : música, Victòria dels Àngels : artista_o_autor, El amor brujo : música, Puerta de Tierra : música, Pas a quatre : música, Sorozábal : artista_o_autor, Fantasía galaica : música, Alicia Alonso : artista_o_autor, barri gòtic : Entitat_Geopolítica, Ballet d'Alicia Alonso : organització, Antonio Ruiz Soler : artista_o_autor, la Scala : organització, Milà : Entitat_Geopolítica, Exposició Universal de Brussel·les : esdeveniment